**Riigi Tugiteenuste Keskus**

Lõkke tn 4

10122 Tallinn

info@rtk.ee 13.09.2024.a.

**ÜLESKUTSE**

**OÜ Primatek Coatings saneerimiskava vastuvõtmiseks koosolekut pidamata**

Tartu Maakohus algatas 05.08.2024.a. määrusega OÜ Primatek Coatings (reg.kood 12391997) saneerimismenetluse ja nimetas saneerimisnõustajaks Ly Müürsoo.

Vastavalt Tartu Maakohtu 05.08.2024.a. määrusele on saneerimiskava vastuvõtmise tähtaeg hiljemalt 27.09.2024.a., saneerimiskava kohtule kinnitamiseks esitamise tähtaeg on hiljemalt 04.10.2024.a..

**Saneerimisnõustaja edastab võlausaldajale tutvumiseks saneerimiskava koos lisadega.**

Saneerimisnõustaja informeerib Teid järgnevas:

SanS § 24

lg 1 kohaselt võtavad puudutatud isikud saneerimiskava vastu hääletamise teel koosolekul või koosolekut pidamata;

lg 2 kohaselt on võlausaldaja häälte arv võrdeline tema **põhinõude suurusega**, mis on kindlaks tehtud käesoleva seaduse alusel;

lg 21 kohaselt osaniku või aktsionäri häälte arv on võrdeline tema osa suurusega osakapitalist või aktsiatega aktsiakapitalist vastavalt äriseadustikus sätestatule;

lg 3 kohaselt, kui puudutatud isikute rühmi ei ole moodustatud, on saneerimiskava vastu võetud, kui selle poolt hääletasid võlausaldajad, kellele kuulub vähemalt kaks kolmandikku kõigist häältest.

lg 4 kohaselt, kui puudutatud isikud on saneerimiskava alusel jaotatud rühmadesse, on kava vastu võetud, kui igas rühmas hääletasid saneerimiskava poolt puudutatud isikud, kellele kuulub vähemalt kaks kolmandikku rühmas esindatud häältest.

lg 5 kohaselt võlausaldaja, kelle nõuet saneerimiskavaga ümber ei kujundata, või osanik või aktsionär, kelle huve saneerimiskava ei puuduta, ei või hääletamisel osaleda ja tema nõude või osaluse suurust ei arvestata käesoleva paragrahvi lõigetes 3 ja 4 nimetatud suhtarvude arvutamisel.

**OÜ Primatek Coatings saneerimisnõustaja informeerib Teid ka selles, et saneerimiskava vastuvõtmise otsustamine toimub koosolekut pidamata kirjaliku hääletamise või elektroonilise hääletamise teel. Palun kirjalikult hääletada hiljemalt 27.09.2024.a. kell 12:00. Hääletuse läbiviimiseks vajalik seisukoht palun esitada elektrooniliselt (võimalusel) digitaalallkirjaga e-posti aadressil lyy.myyrsoo@mail.ee.**

**Kui võlausaldaja oma hääletust saneerimisnõustajale hiljemalt 27.09.2024.a. kell 12:00 ei edasta, siis arvestab saneerimisnõustaja analoogselt SanS § 13 lg 1, et võlausaldaja nõustub saneerimiskavaga.**

**Saneerimisnõustaja juhib Teie tähelepanu asjaolule, et juhul, kui saneerimiskava vastuvõtmise poolt ei hääleta piisav arv võlausaldajaid, siis jääb saneerimiskava vastuvõtmata, kuid SanS § 29 kohaselt võib kohus vastuvõtmata saneerimiskava kinnitada.**

**Kohus võib enne saneerimiskava kinnitamise otsustamist SanS § 31 lg 41 alusel küsida eksperdi arvamust. SanS § 30 lg 51 alusel on eksperdil õigus tasule, mille peab tasuma OÜ Primatek Coatings.**

**Aga ka - SanS § 30 lg 51  viimase lause kohaselt – kui taotluse eksperdi nimetamiseks on esitanud puudutatud isik, teeb kohus deposiidi tasumise kohustuslikuks temale.**

Seega siis - SanS § 24 lg 2 kohaselt on võlausaldaja häälte arv võrdne tema põhinõude suurusega saneerimismenetluse algatamise seisuga. Antud juhul seisuga 05.08.2024.a..

Teie põhinõue, mille järgi määratakse Teie häälte arv, oli seisuga 05.08.2024.a. 98256,73 eurot. Lähtudes põhimõttest, et iga 1 (üks) euro annab 1 (ühe) hääle ja sentide ümmardamine täiseurodeks toimub matemaatika reeglite järgi, on Teie häälte arv kokku 98257 häält.

Käesolevaga edastab saneerimisnõustaja ka üleskutse esitada soovi korral omapoolne seisukoht OÜ Primatek Coatings saneerimiskavale hiljemalt 27.09.2024.a. kell 12:00.

Ühtlasi selgitan Teile kui võlausaldajale, et saneerimiskava vastuvõtmise ja kinnitamise ning hääletamisest loobumise tagajärjeks on muuhulgas:

* Teie õigusi puudutava saneerimiskava vastuvõtmine ilma Teie seisukohta arvestamata;
* Teile sobiliku ning Teie õigusi puudutav saneerimiskava vastuvõtmata jätmine;
* Vastuvõtmata saneerimiskava võib kohus kinnitada, kuid võib enne otsustamist nimetada eksperdi, kelle tasu maksmise võib määrata OÜ-le Primatek Coatings;
* Saneerimiskava kinnitamisega hakkab saneerimiskavas ettenähtud õiguslik tagajärg kehtima ettevõtja ja isiku kohta, kelle õigusi saneerimiskavaga mõjutatakse;
* Saneerimiskavas sisalduvad tahteavaldused loetakse antuks seaduses või kokkuleppes ettenähtud vormis;
* Kohtu kinnitatud saneerimiskava on täitedokument saneerimiskavaga ümberkujundatud nõude suhtes. Kui saneerimiskavas on ette nähtud kohustuse täitmise tähtaja pikendamine, ei saa saneerimiskavas nimetatud tähtaja jooksul nõuet maksma panna;
* Saneerimiskava kehtimise ajal ei saa esitada hagiavaldust nõude alusel, mille kohta saneerimiskava kehtib;
* Saneerimismenetluse algatamise tagajärjena peatatud täitemenetlust, sundtäitmist, kohtumenetlust või muud Saneerimisseaduse §-s 11 nimetatud meedet jätkatakse nõude suhtes, mille kohta saneerimiskava ei kehti;
* Saneerimismenetluse algatamise tagajärjena peatatud täitemenetlus, sundtäitmine, kohtumenetlus või muu Saneerimisseaduse §-s 11 nimetatud meede jääb nõude suhtes, mille kohta saneerimiskava kehtib, peatatuks;
* Saneerimiskava kehtivuse ajal ei saa esitada hagiavaldust ja pankrotiavaldust nõude alusel, mille kohta saneerimiskava kehtib.

Lugupidamisega

/*allkirjastatud digitaalselt/*

Ly Müürsoo

OÜ Primatek Coatings saneerimisnõustaja

Lisa: Saneerimiskava koos lisadega